 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

Miestnej rady dňa : 07.07.2020

Miestneho zastupiteľstva dňa : 14.07.2020

**Informatívna správa**

**Hodnotenie činnosti knižníc za rok 2019**

Predkladá: Materiál obsahuje:

Mgr. Zoltán Pék - vyjadrenie miestnej rady a komisií

starosta - návrh uznesenia

- informatívna správa

Zodpovedná:

Ing. Mariana Páleníkova

Prednostka

Spracovali:

PaedDr. Beata Biksadská

vedúca oddelenia školstva a kultúry

Helena Mayerová

vedúca knižnice

**Vyjadrenie miestnej rady ( zasadnutie dňa 07.07.2020 )**

**UZNESENIE č. 51/2020/MR**

Miestna rada vzala na vedomie predloženú Informatívnu správu - Hodnotenie činnosti knižníc za rok 2019.

**Vyjadrenie komisií**

Komisia finančná, podnikateľských činností a obchodu :

**Materiál nebol prerokovaný**

Komisia sociálnych vecí a zdravotníctva :

**Materiál nebol prerokovaný**

Komisia školstva, kultúry, mládeže a športu :

**Členovia komisie školstva a kultúry odporúčajú navrhovaný materiál:Informatívnu správu Hodnotenie činnosti knižníc za rok 2019, predložiť a prerokovať na MiZ so zapracovaním doplňujúceho návrhu.**

**Doplňujúci návrh:** Členovia komisie školstva a kultúry žiadajú o predloženie dispozičného návrhu - trakt (krídlo) v ZŠ Biskupická, ktorý sa prenajíma SOŠ HAGMa, so zapracovaním dispozičného návrhu knižnice tak, aby ostatné priestory traktu mohli slúžiť pre ZŠ Biskupická. K septembru 2020 predložiť rozvojový plán knižnice a následne návrh na zmenu rozpočtu.

Komisia územného plánu, výstavby, životného prostredia, odpadov a cestného hospodárstva :

**Materiál nebol prerokovaný**

**Návrh uznesenia**

( Na schválenie uznesenia je potrebný súhlas nadpolovičná väčšina prítomných poslancov )

**Uznesenie č. : .........................**

Miestne zastupiteľstvo Mestskej časti Bratislava – Podunajské Biskupice po prerokovaní:

**berie na vedomie**

Informatívnu správu - HHhhh

Hodnotenie činnosti knižníc za rok 2019.

**Hodnotenie činnosti knižníc za rok 2019**

Miestna knižnica pracuje v zmysle ustanovení Knižničného poriadku schváleného uznesením 35/2009/MZ a Štatútu knižnice schváleného uznesením 34/2009/MZ.

Miestna knižnica Bratislava Podunajské Biskupice poskytuje služby v knižnici na Latorickej ulici 4 a v pobočke na Biskupickej ulici 1. Pracovníčky na Latorickej 4 okrem výpožičnej služby zabezpečujú aj činnosti súvisiace so spracovaním knižničného fondu (akvizícia, katalogizácia, retrokatalogizácia a pod.) zároveň pripravujú súťaže a iné podujatia pre deti a dospelých.

Pobočka na Biskupickej ulici sa venuje výpožičnej službe, spolupráci so základnými a materskými školami a taktiež retrokatalogizácii knižničného fondu.

Knižnica si niekoľko rokov zachováva stabilný počet čitateľov. V  roku 2019 sme zaregistrovali

1 157 čitateľov, z toho detí do 15 rokov 558.

Stav knižničného fondu k 31.12.2042 bol 42 602 knižničných jednotiek.

V roku 2019 do políc nám pribudlo 724 knižničných jednotiek, z toho 188 kusov pre deti.

Poplatky za knižničné služby sa nezmenili. Dospelí platia zápisné 2 eurá 40 centov, dôchodcovia a študenti 1 euro 40 centov a deti do 15 rokov 1 euro.

Knižnice zaregistrovali 16 100 používateľov, ktorí si požičali 42 648 knižničných jednotiek.

Obľúbený bezplatný internet v našich knižniciach použilo 1 032 záujemcov.

Knižnica poskytuje aj možnosť štúdia v našich čitárňach, veľký výber dennej tlače, časopisov a v lete na pobočke Latorická 1 aj príjemné posedenie v letnej čitárni.

V spolupráci so základnými a materskými školami našej mestskej časti sa uskutočnilo 38 kvízov a súťaží na rôzne literárne témy a k výročiam autorov, ktoré majú napomáhať budovať vzťah detí ku knihe a k zmysluplnému tráveniu voľného času detí a mládeže. Počet 58 stretnutí bolo venovaných informatickej príprave pre žiakov materských a základných škôl.

V Miestnej knižnici Latorická 4 sa uskutočnila beseda so spisovateľkou Janou Benkovou.